
Szentendre Város Önkormányzat Képviselő-testületének

2017. október 12-i üléséről készült jegyzőkönyvéből

10.
Előterjesztés az uszoda lízing szerződésének megszüntetéséről, az uszoda ingatlan adásvételéről és haszonbérletéről
Előadó: Verseghi-Nagy Miklós polgármester
Szentendre Város Önkormányzat Képviselő-testületének

235/2017. (X.12.) Kt. sz. határozata:

Szentendre Város Önkormányzat Képviselő-testülete

1. felhatalmazza a Polgármestert, hogy a Szentendre Város Önkormányzat és a Belügyminisztérium között kötendő, az uszoda lízingszerződés megszüntetésének és az uszoda ingatlan tulajdonjoga Önkormányzat általi megszerzésének finanszírozásáról szóló támogatási szerződést aláírja;

2. jóváhagyja Szentendre Város Önkormányzat Raiffeisen Corporate Lízing Zártkörűen Működő Részvénytársasággal - korábbi nevén Raiffeisen Property Lízing Zrt. - és az Aquapalace Kereskedelmi és Szolgáltató Korlátolt Felelősségű Társasággal kötendő megállapodását az uszoda lízingszerződés 5. módosításáról, az uszoda lízingszerződés megszüntetése érdekében, a határozat 1. melléklete szerinti tartalommal;

3. jóváhagyja Szentendre Város Önkormányzat Raiffeisen Corporate Lízing Zártkörűen Működő Részvénytársasággal és az Aquapalace Kereskedelmi és Szolgáltató Korlátolt Felelősségű Társasággal kötendő megállapodását az uszoda lízingszerződés megszüntetéséről a határozat 2. melléklete szerinti tartalommal;

4. jóváhagyja Szentendre Város Önkormányzat Raiffeisen Corporate Lízing Zártkörűen Működő Részvénytársasággal kötendő szerződését az uszoda ingatlan önkormányzati tulajdonba kerüléséről a határozat 3. melléklete szerinti tartalommal;

5. jóváhagyja Szentendre Város Önkormányzat és az Aquapalace Kereskedelmi és Szolgáltató Korlátolt Felelősségű Társaság között kötendő haszonbérleti szerződést a határozat 4. melléklete szerinti tartalommal;

6. felkéri a Polgármestert, hogy a Szentendre Város Önkormányzat és az Aquapalace Kereskedelmi és Szolgáltató Korlátolt Felelősségű Társaság közötti tagi kölcsönszerződés megszüntetéséről készítsen előterjesztést a Képviselő-testület novemberi rendes ülésére;

7. felkéri a Polgármestert a határozat végrehajtásához szükséges egyeztetések lefolytatására, a szerződések megkötésére és a szükséges egyéb jognyilatkozatok megtételére;

8. felhatalmazza és felhívja az Aquapalace Kereskedelmi és Szolgáltató Korlátolt Felelősségű Társaság ügyvezetőjét a jelen határozatban szereplő szerződések aláírására;

9. úgy dönt, hogy a Város 2017. évi költségvetésének államháztartási támogatások bevételi előirányzatot 2894 millió forint értékben, valamint a kiadási oldalt ezzel egyenlő értékben megemeli akként, hogy a felhalmozási kiadási előirányzat az uszoda ingatlan vételárának megfelelő forint összegben, továbbá a dologi kiadási előirányzat a különbözetnek megfelelő összegben növekedjen;

10. felkéri a Polgármestert, hogy a Város 2017. évi költségvetésének soron következő módosításakor a jelen döntés költségvetési kihatásait vegye figyelembe. 
Felelős:     Polgármester

Határidő: 1-5. és 8-9. pont: azonnal


      6. pont: a Képviselő-testület 2017. novemberi ülése


      7. pont: 2017. november 6.

    10. pont: a Város 2017. évi költségvetésének következő módosítása

A végrehajtásért közvetlenül felelős: Jogi Iroda, Közgazdasági iroda

K. m. f.

Verseghi-Nagy Miklós s. k.
dr. Gerendás Gábor s. k.


polgármester
jegyző

Kapja:
1. Önkormányzati és Szervezési Iroda – irattár

2. A Képviselő-testület tagjai
3. Jogi Iroda – intézkedésre
4. Közgazdasági Iroda – intézkedésre
5. Aquapalace Kft. Ügyvezető - intézkedésre
Közzétéve az L/Testületi anyagok/Határozatok mappában és a Weboldalon.
A kiadmány hiteléül:
Szentendre, 2017. október 13.
Simor Györgyné
jegyzőkönyvvezető

